**Jegyzőkönyv**

**Készült**: Őcsény Község Önkormányzata Képviselő-testületének 2016.február 24. 18 00órakor a Községháza tanácskozó termében tartott rendkívüli testületi üléséről.

# Jelen vannak:

 Fülöp János polgármester

Kozma Zoltánné alpolgármester

Fazekas Zsuzsanna képviselő

Csapai János képviselő

Kötelesné Hamrik Lilla képviselő

Scultéty Erzsébet képviselő

**Távol van:**

Kalányos János képviselő

# Tanácskozási joggal:

Kondriczné dr. Varga Erzsébet jegyző

**Meghívottak:**

Kovács Ottó

**Fülöp János polgármester:** Jó estét kívánok, sok szeretettel köszöntöm a jegyző Asszonyt, az alpolgármester Asszonyt, a Hivatal munkatársait és a Képviselő-testület tagjait. Megállapítom, hogy a képviselő-testület határozatképes 6 fő jelen van. Kalányos János képviselő igazoltan távol tartózkodik. Jegyzőkönyv hitelesítőnek felkérem Kozma Zoltánné alpolgármester asszonyt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal, egyhangúlag az alábbi határozatot hozza:**

**32/2016.(II.24.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Kozma Zoltánné alpolgármestert kéri fel.**

**Fülöp János polgármester:** Ismertetném a Napirendi pontokat.

# NAPIREND

1. **Őcsény Község Önkormányzatának Szervezeti és Működési Szabályzatáról szóló 1/2013. (II. 1.) önkormányzati rendelet módosítása**

Előadó: Fülöp János polgármester

1. **A Szekszárd és Környéke Szociális Alapszolgáltatási és Szakosított Ellátási Társulás társulási megállapodása módosításának jóváhagyása**

Előadó: Fülöp János polgármester

1. **A Szekszárd és Környéke Alapellátási és Szakosított Ellátási Társulás társulási megállapodása módosításának jóváhagyása**

Előadó: Fülöp János polgármester

1. **A polgármester 2016. évi szabadságolási tervének jóváhagyása**

Előadó: Fülöp János polgármester

1. **A Repülőtér bérleti díjait szabályozó 12/2016. (I. 27.) Kt. számú határozat módosítása**

Előadó: Fülöp János polgármester

1. **Országos Mentőszolgálat Alapítvány támogatási kérelme**

Előadó: Fülöp János polgármester

1. **Közmeghallgatás időpontjának kitűzése**

Előadó: Fülöp János polgármester

1. **Egyebek**

**A képviselő-testület 6 igen szavazattal, egyhangúan, egyetért a napirendi pontok tárgyalásával.**

**I. Napirend**

**Őcsény Község Önkormányzatának Szervezeti és Működési Szabályzatáról szóló 1/2013.(II.1.) önkormányzati rendelet módosítása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Elmondanám, hogy az SZMSZ módosítását a feladat-és hatáskörváltozások miatt javasoljuk, mert a szociális ellátás cím alatti ellátás típusok jelentős része már a járási hivatal hatáskörébe tartozik, illetve a családsegítés helyett család és gyermekjóléti szolgáltatások kormányzati funkciót kell szerepeltetni.

Az elhangzottakkal kapcsolatban kérdése, észrevétele valakinek? Aki az I. napirendi pontot elfogadja, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi rendeletet hozza:**

Őcsény Község Önkormányzata Képviselő-testületének 2/2016. (II. 26.) önkormányzati rendelete Őcsény Község Önkormányzatának Szervezeti és Működési Szabályzatáról szóló 1/2013. (II. 1.) önkormányzati rendelet módosításáról

**II. Napirend**

**A Szekszárd és Környéke Szociális Alapszolgáltatási és Szakosított Ellátási Társulás társulási megállapodása módosításának jóváhagyása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az NGM rendelet alapján a módosítások technikai jellegűek, az előző napirendben említett kormányzati funkció kódok módosítását érinti. A módosítások határideje február 29.

Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**33/2016.(II.24.) Kt számú határozat**

**1. Őcsény Község Önkormányzatának Képviselő-testülete a Szekszárd és Környéke Szociális Alapszolgáltatási és Szakosított Ellátási Társulás társulási megállapodás-módosítását az előterjesztés melléklete szerinti tartalommal és formában elfogadja.**

**2. Őcsény Község Önkormányzatának képviselő-testülete felhatalmazza a polgármestert a társulási megállapodás aláírására.**

**3. Őcsény Község Önkormányzatának képviselő-testülete tudomásul veszi, hogy Szekszárd Megyei Jogú Város Jegyzője gondoskodik az okiratnak a Magyar Államkincstár Tolna Megyei Igazgatóságához történő benyújtása iránt.**

***Határidő:* 2016. február 29.**

***Felelős:* Fülöp János polgármester**

***Határozatról értesül:* Szekszárd és Környéke Szociális Alapszolgáltatási és Szakosított Ellátási Társulás, Irattár**

**III. Napirend**

**A Szekszárd és Környéke Alapellátási és Szakosított Ellátási Társulás társulási megállapodása módosításának jóváhagyása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). A módosítások szintén technikai jellegűek, az első napirendben felsoroltak szerint értendők. A módosítások határideje február 29.

Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**34/2016.(II.24.) Kt számú határozat**

**1. Őcsény Község Önkormányzatának Képviselő-testülete a Szekszárd és Környéke Alapellátási és Szakosított Ellátási Társulás társulási megállapodás-módosítását az előterjesztés melléklete szerinti tartalommal és formában elfogadja.**

**2. Őcsény Község Önkormányzatának képviselő-testülete felhatalmazza a polgármestert a társulási megállapodás aláírására.**

**3. Őcsény Község Önkormányzatának képviselő-testülete tudomásul veszi, hogy Szekszárd Megyei Jogú Város Jegyzője gondoskodik az okiratnak a Magyar Államkincstár Tolna Megyei Igazgatóságához történő benyújtása iránt.**

***Határidő:* 2016. február 29.**

***Felelős:* Fülöp János polgármester**

***Határozatról értesül:* Szekszárd és Környéke Alapellátási és Szakosított Ellátási Társulás, Irattár**

**IV. Napirend**

**A polgármester 2016. évi szabadságolási tervének jóváhagyása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Kozma Zoltánné alpolgármester:** A polgármester úr azt ígérte a testületnek, hogy ha szabadságra megy, akkor erről előre tájékoztat bennünket, de ezt nem tette meg.

**Fülöp János polgármester:** El szeretném mondani, hogy a tavalyi szabadságom nagyobb részét nem vettem ki.

**Kondriczné dr. Varga Erzsébet jegyző:** Sajnos egy időszakban nem volt Őcsénynek jegyzője, ezért sem tudta a polgármester Úr kivenni a szabadságait.

**Kozma Zoltánné alpolgármester:** Igen látom János, hogy csak hét napot vettél ki a harminckilencből.

**Fülöp János polgármester**: Ez valóban így van, a maradék szabadságomatmárcius 31-ig tudom kivenni. Amennyit ki tudok venni azt, kiveszem, amit pedig nem az bent marad, nem kell kifizetni sem.

**Kondriczné dr. Varga Erzsébet jegyző:** Ki lehet adni neki a maradék szabadságát, de akkor március 31.-ig már nem kell jönnie, dolgozni.

**Fülöp János polgármester**: Akkor az a javaslatom, hogy április 01-től december 31.-ig állapítsuk meg a szabadságomat, ami harminckilenc nap lesz. Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**35/2016.(II.24.) Kt számú határozat**

**Őcsény Község Önkormányzatának Képviselő-testülete Fülöp János polgármester által benyújtott 2016. évi szabadságolási tervet az előterjesztés melléklete szerint jóváhagyja.**

**Határidő: 2016. február 29.**

**Felelős: képviselő-testület**

**V. Napirend**

**A repülőtér bérleti díjait szabályozó 12/2016.(I.27.) Kt. számú határozat módosítása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Meghívtuk Kovács Ottót, aki a bérleti díjakkal kapcsolatban szeretné a véleményét elmondani, illetve az Őcsényi Repülőtér SE elnöke Gellér Isván is küldött egy levelet. A kérésem a tisztelt testület felé hogy állapítsunk meg egy tól-ig értékhatárt és az ŐVN Nonprofit Kft. az alapján döntsön. Átadom a szót Kovács Ottónak.

**Kovács Ottó:** Sajnos a repülőtéren több probléma is felmerült. A hangár beázik, vizesblokk nincs. A villanyvezeték korszerűtlen. Beázás esetén, az itt tárolt gépekben kár keletkezhet, akkor a tulajdonosok kártérítést is kérhetnek.

**Kozma Zoltánné alpolgármester:** Ha nem kérünk ennyi bérleti díjat, akkor miből fogjuk tudni felújítani a hangárt? Akkor akár ingyen is itt lehetnének a gépek.

**Kovács Ottó:** Véleményem szerint lassú, fokozatos emelés a célszerű, különben végül nem lesz bérlő.

**Kozma Zoltánné alpolgármester:** Azért nem értem a bérlőket, mert az itt tárolt gépek értéke az éves bérleti díj sokszorosa. Értem én hogy beázik, hogy éveken át lett használva, de felújítva nem lett.

**Fülöp János polgármester:** A másik hangár leégett, ezért az lett helyreállítva.

**Kovács Ottó:** Az épület állaga akkor sem indokolja ezt a mértékű áremelést.

**Csapai János képviselő:** Ennek az emelésnek úgy nincs értelme, ha csak egy-két bérlő fizet a többi meg elmegy máshova.

**Kozma Zoltánné alpolgármester:** Például Boronkai Győző a kinti területen semmit sem tett, mégis minimál árért használta.

**Csapai János képviselő:** Sajnos a reptér nem őrzött terület.

**Kovács Ottó:** Nappal nincs őrzés, este van őr, de a terület nincs kivilágítva.

**Kozma Zoltánné alpolgármester:** Szükséges a fejlesztés.

**Kötelesné Hamrik Lilla képviselő:** Előbb fektessünk bele, azután lehet bérleti díjat emelni.

**Fülöp János polgármester:** Ami bérleti díj be fog folyni az az ŐVN kft.-nek folyik be, így azt az önkormányzat nem költi el. A bevételt oda lehet visszaforgatni is.

**Csapai János képviselő:** Ilyen körülmények közé én sem vinnék értéket.

**Kozma Zoltánné alpolgármester:** De itt több tízmilliós gépekről beszélünk. Ha a tulajdonosnak kellene megoldani a tárolást és az őrzést az többe kerülne, mint a bérleti díj.

**Kovács Ottó:** Szerintem ne büntessük a bérlőket. megfelelő hanggal eredményesebbek lehetünk. Egyébként a hangárba nyolc gép fér be. Aki géphelyet bérel jobban fog járni, mint aki m2-t.

**Fülöp János polgármester:** Aki eddig géphelyet bérelt többet fizetett.

**Csapai János képviselő:** Igaza van az Ottónak, jobban jövünk ki, ha darabra adjuk ki a hangárt.

**Kozma Zoltánné alpolgármester:** A sárkányrepülőnek lehetne magasabb a bérleti díja, mert nagyobb helyet foglal el. A le és felszállásért ki szedi a díjat?

**Kovács Ottó:** Ezen a reptéren nincs leszállási illeték, mert nem olyan a minősítése. Kérdés még, hogy kértek-e napidíjat, ha leszáll itt egy repülőgép?

**Kozma Zoltánné alpolgármester:** Szerintem 1napra 1 vendég gép ezer forintot fizessen.

**Kötelesné Hamrik Lilla képviselő:** Bolidor Kft.-nél ki számolja hány autó van bent?

**Kovács Ottó:** Én számolom, napi öt db van ingyen, a többiért fizetniük kell.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve) az alábbi módosításokkal:

*- hangár, műhely 350 Ft/m2/hó*

*- raktár 250 Ft/m2/hó*

*- szabadtér 100 m2-ig 100 Ft/m2/hó*

*- szabadtér 100 m2 felett 200.- Ft/m2/hó*

*- repülőgép/helikopter tárolása szabadtéren 16.000.- Ft/db/hó*

*- vendéggépek fogadása 1.000.- Ft/db/éj*

*- a Bolidor Kft. 5 db gépjárművet a szabadtéren ingyen tárolhat, további 5 db gépjármű szabadtéri tárolásának díja: 1500.- Ft/db/hó, minden további gépjármű szabadtéri tárolásának díja: 3000.- Ft/db/hó*

*- a helikopter tárolása a hangárban sort töröljük.*

Aki az írásos határozati javaslatot a módosításokkal elfogadja, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**36/2016.(II.24.) Kt számú határozat**

**Őcsény Község Önkormányzatának Képviselő-testülete a 12/2016. (I. 27.) Kt. számú határozatát az alábbiak szerint módosítja:**

**A képviselő-testület 2016. február 1-jétől a Repülőtér ingatlanjaira –a faházak és szállodai szobák kivételével- az alábbi bérleti díjak alkalmazását írja elő:**

**1.főépület, szálloda iroda és egyéb helyisége 800 Ft/m2/hó**

***2.hangár, műhely 350 Ft/m2/hó***

***3. raktár 250 Ft/m2/hó***

***4. szabadtér 100 m2-ig 100 Ft/m2/hó***

***5. szabadtér 100 m2 felett 200.- Ft/m2/hó***

**6. repülőgép tárolása a hangárban 20.000.- Ft/db/hó**

**7. sárkányrepülőgép tárolása a hangárban 6.000.- Ft/db/hó**

***8. repülőgép/helikopter tárolása szabadtéren 16.000.- Ft/db/hó***

***9. vendéggépek fogadása 1.000.- Ft/db/éj***

**10. nagyfaház 30.000.- Ft/hó**

**A helyi civil szervezetek a rendezvényeikhez a Repülőtér ingatlant térítésmentesen vehetik igénybe.**

**Az Őcsényi Horgászegyesületnek a Repülőtér 1 db irodahelyiségének használatáért fizetendő díja: 5000.- Ft/hó.**

***A Bolidor Kft. 5 db gépjárművet a szabadtéren ingyen tárolhat, további 5 db gépjármű szabadtéri tárolásának díja: 1500.- Ft/db/hó, minden további gépjármű szabadtéri tárolásának díja: 3000.- Ft/db/hó.***

**A képviselő- testület 2016. február 1-jétől a Sportpálya büfé bérleti díját 25.000.- Ft/hó összegben határozza meg.**

**Felelős: Fülöp János polgármester**

**Határidő: folyamatos**

**Határozatról értesül: Ügyvezető**

 **Pénzügy**

 **Irattár**

**VI. Napirend**

**Országos Mentőszolgálat Alapítvány támogatási kérelme**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve.) Megkeresést kaptunk az Országos Mentőszolgálat Alapítványától, miszerint a Szekszárdi Mentőállomás mentőautóit szeretnék felszerelni egy Lucas mellkasi kompressziós rendszerrel. Ennek a műszernek a beszerzéséhez szeretnék anyagi támogatásunkat kérni. Véleményem szerint a jobb felszereltségű mentőnek a lakosság is nagyobb hasznát venné, ezért javaslom, hogy támogassuk az Országos Mentőszolgálat Alapítványát 50.000.- Ft.-tal.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**37/2016.(II.24.) Kt számú határozat**

**Őcsény Község Önkormányzatának Képviselő-testülete az Országos Mentőszolgálat Alapítvány támogatási kérelmének helyt ad, és az önkormányzat 2016. évi költségvetése terhére 50.000,- Ft vissza nem térítendő támogatást biztosít a Szekszárd Mentőállomás részére mentéstechnikai eszközök beszerzése érdekében.**

***Határidő:* 2016. június 30.**

***Felelős:* Fülöp János polgármester**

***Határozatról értesül:* Országos Mentőszolgálat Alapítvány**

**VII. napirend**

**A közmeghallgatás időpontjának meghatározása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Kötelesné Hamrik Lilla képviselő:** Március 21.-e túl korán van, legyen inkább április 4-én.

**Kozma Zoltánné alpolgármester:** A képviselő-testület is szeretne beszámolót tartani az egész éves munkájáról.

**Fülöp János polgármester:** Akkor javaslom, hogy a közmeghallgatás időpontja április 4. legyen és egészítsük ki a napirendeket az alpolgármester asszony kérésének megfelelően. Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**38/2016.(II.24.) Kt számú határozat**

**Őcsény Község Önkormányzatának Képviselő – testülete 2016. április 4.-én (hétfőn) 18.00 órára közmeghallgatást hív össze a Közösségi Házba a Német Nemzetiségi és a Cigány Nemzetiségi Önkormányzatokkal közösen az alábbi napirendi pontokkal:**

**I. A települési Önkormányzat közmeghallgatásának napirendje:**

 **1. A 2015. évi tervek megvalósulásának értékelése**

**Előadó: Fülöp János polgármester**

**2. A 2016. évi célkitűzések**

**Előadó: Fülöp János polgármester**

**3. Képviselők beszámolója a 2015. évi munkájukról**

**4. Egyebek (észrevételek, hozzászólások)**

**II. A Cigány Nemzetiségi Önkormányzat közmeghallgatásának napirendje:**

* + - * 1. **. A 2015. évi tervek megvalósulásának értékelése**

**Előadó: Kalányos János elnök**

* + - * 1. **. Egyebek (észrevételek, hozzászólások)**

**III. A Német Nemzetiségi Önkormányzat közmeghallgatásának napirendje:**

1. **. A 2015. évi tervek megvalósulásának értékelése**

**Előadó: Hamar Vilmos elnök**

1. **. Egyebek (észrevételek, hozzászólások)**

**VIII. Napirend**

**Egyebek**

**Helyi civil szervezetek alapítványok és egyházak 2016. évi pályázati önerejének támogatása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Elmondanám, hogy Perczel Diáksport Egyesület megszűnik és beleolvad a Bódai Éva Közhasznú Alapítványba, így ez az Alapítvány új pályázóként jelenik meg nálunk. Illetve tavaly nem kért támogatást az Őcsényi Horgász Egyesület és a Katolikus Őcsény Filia idén viszont ők is pályáztak. Mivel sok a pályázó ezért a felosztásra szánt 3.800.000.-Ft. összeg kevés lesz. Mivel a Szennyvíz beruházásra 5% önrészt elkülönítettünk, de nem lesz rá szükség, mert az önrészre is kapunk támogatást, ezért javaslom, hogy ebből az összegből azokat a civil szervezeteket támogassuk, akiknek lesz nyertes pályázata és annak a megvalósításához kell önrész.

**Kondriczné dr. Varga Erzsébet jegyző:** Természetesen ez külön kérelemmel lehetséges.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**39/2016.(II.24.) Kt számú határozat**

**Őcsény Község Önkormányzatának Képviselő-testülete a 10/2016.(I.27.) Kt számú határozatával kiírt pályázat keretében a helyi civil szervezetek, alapítványok és egyházak működését támogatja.**

**A képviselő- testület a helyi civil szervezetek, alapítványok és egyházak 2016. évben elnyert pályázatai önerejére - kérelem esetén - külön támogatásról határoz.**

**Felelős: Fülöp János polgármester**

**Határidő: 2016.**

**Határozatról értesül: Pénzügy**

 **Irattár**

**Fülöp János polgármester:** Közérdekű hirdetmény, hogy a törvény által előírt hátrányos helyzetű és halmozottan hátrányos helyzetű gyermekek részére a szünidőben biztosítani kell a meleg étkeztetést. Ezért kérem a jogosultakat, hogy március 07.-ig küldjék be a kérelmüket a hivatalba,és mi a tavaszi szünet idején biztosítjuk az étkeztetésüket.

Február 27.-én Szombaton a református gyülekezeti Házban az Obsitos c. film kerül levetítésre, melynek rendezője Kindl Gábor. A filmvetítésre mindenkit szeretettel várunk. A rendezvény ingyenes.

A Sárközi Lakodalom rendezvénnyel kapcsolatban annyit tudok mondani, hogy anyagi okok miatt még nem dőlt el megrendezésre kelül-e. Viszont kérjük a lakosságot, hogy a kiküldött prospektuson lévő kérésünknek, miszerint akinek birtokában van Bogár István őcsényi munkásságához kapcsolódó dokumentum azt juttassa el a Könyvtárba másolás céljából, mert a kiállítást mindenképpen meg szeretnénk rendezni a Sárközi lakodalomtól függetlenül is.

**Kozma Zoltánné alpolgármester:** Jelezte nekem a Fő utcai házban lakó úr, hogy fel szeretné újítani a házat. Kérlek benneteket, hogy tájékoztassátok róla, hogy ehhez nincs joga.

**Fülöp János polgármester:** A Fő utcai házra pályázatot fogunk írni. Tervezzük a teljes körű felújítást. A pályázat támogatása 75%-os a többit mi fogjuk kipótolni.

**Kozma Zoltánné alpolgármester:** Kérdezném, hogy a repülőtéren a hajléktalannal és a mosodásokkal sikerült-e rendezni a helyzetet.

**Fülöp János polgármester:** A hajléktalan már Szekszárdon a Hajléktalan Szállón lakik. A mosodásokkal nincs kötve új szerződés. Tudtommal keresnek másik ingatlant, meg fog oldódni a probléma.

**Kozma Zoltánné alpolgármester:** Már több mint egy éve húzódik ez az állapot. Nem lehetne elzárni a vízcsapot?

**Fülöp János polgármester:** A fizetési felszólítást átvették, ha nem fizetnek a megadott határidőre, akkor nem lesz több lehetőségük, menniük kell.

**Kötelesné Hamrik Lilla képviselő:** Azt szeretném kérdezni, hogy a Balassa puszta felé vezető utat nem lehetne-e rendbe hozni.

**Fülöp János polgármester:** Tavasszal rendbe fogjuk tenni az utat. Lesz két pályázati lehetőség is rá, az egyik külterületi utak szilárd útburkolatának kialakítása, a másik gépbeszerzési pályázat (gréderre gondoltam).

**Kozma Zoltánné alpolgármester:** a Majoriút most meg lettgréderezve, de rosszabb lett, mint volt, mert a földet kitúrta a gréder az út szélére és nem folyik el a víz.

**Fülöp János polgármester:** Az út javítása még nem lett befejezve az esőzések miatt, de tavasszal meg lesz csinálva.

**Kötelesné Hamrik Lilla képviselő:** Érdeklődnék, hogy a hulladékgyűjtő edény akció mikortól lesz?

**Fülöp János polgármester:** A mostani számlával jön egy tájékoztató, ami alapján mindenki eldöntheti milyen opciót választ. Természetesen nem kötelező elvinni most a szelektív hulladékgyűjtő edényt, de a szelektív szigetek már csak fél évig fognak üzemelni utána már nem.

**Kozma Zoltánné alpolgármester:** Fűnyíró berendezésre lesz-e pályázati lehetőség?

**Fülöp János polgármester:** Ezt nem tudhatjuk előre, március végéig megnyílik a részletes kiírás, akkor lehet megtudni mire, tudunk pályázni.

**Kötelesné Hamrik Lilla képviselő:** A drón összeszerelő üzemből lehet tudni lesz-e valami?

**Fülöp János polgármester:** Március elején eljön a cég képviselője, akkor leülünk vele tárgyalni. Történtek az ügyben előrelépések, a Nemzetbiztonsági Hivatal is tájékozódott már az ügyben, részükről nem állnak a dolog útjában.

**Scultéty Erzsébet képviselő:** Szeretném elmondani, hogy március 12.-én a Református Gyülekezeti Házban Sárközi Bált rendez a Bogár István Hagyományőrző Egyesület. A zenét a Horizont zenekar szolgáltatja. Mindenkit szeretettel várunk.

**Fülöp János polgármester:** Március 15.-én az 1948-1949 Forradalom és Szabadságharc emlékére ünnepséget rendezünk melyre mindenki szeretettel várunk. Szóróanyagot minden háztartásba küldünk ki.

Kérdése, észrevétele még valakinek? A rendkívüli testületi-ülést 1915kor bezárom.

Kmf.

 Fülöp János Kondriczné dr. Varga Erzsébet

 polgármester jegyző

Jegyzőkönyv hitelesítő:

Kozma Zoltánné

alpolgármester